Publication: Magyar Közlöny
Issue: MK-2005-166 (Year: 2005, Number: 166)
Era: 2004-2010
Section: 2. számú melléklet az 1129/2005. (XII. 22.) Korm. határozathoz
Paragraph Index: 1328

4. Az OÉT megtárgyalta az oktatást érintõ egyes törvények módosításáról szóló elõterjesztést. A munkavállalói oldal garanciákat vár arra, hogy a képzés a jövõben a munkaerõ-piaci igényeket követi, a korszerû technológiákra készít fel, és segíti a Nemzeti Fejlesztési Terv megvalósításához szükséges szakképzettség megalapozását. Az oldal az elõterjesztés pozitívumai között emelte ki a modularizált képzésre történõ áttérést, a részképesítés megszerezhetõségét, a fogyatékkal élõk képzésének hangsúlyosságát, a hiányszakmák vállalásának ösztönzését. Ugyanakkor felvetette: a szakszervezetek úgy látják, hogy a pedagógusok nincsenek felkészülve még az új rendszerre, és a normatíva csökkenése gátja lehet felkészítésüknek. Az oldal álláspontja szerint pótlólagos forrásra lenne szükség az átképzések támogatására. Igényelte, hogy a kormányzat biztosítsa a szükséges pénzeszközöket, amelyek meghatározásának és folyósításának rendszerét a törvény rögzítse. A meghatározott pályakövetési módszerrel kapcsolatban az oldal megfogalmazta fenntartásait, és javasolta „szakképzési referensi státusz” kialakítását iskolánként. Üdvözölte a nívódíj bevezetését, de fontosnak tartotta, hogy az ne csökkentse tovább a decentralizált forrásokat. A hiányszakmáknál magasabb támogatást tartott szükségesnek. Javasolta, hogy felzárkóztató képzés ne minden iskolában történjen, e képzésben megfelelõ kritériumok érvényesüljenek, továbbá állítsák vissza a 9–10. osztályokban a gyakorlati képzést, a manuális készségek fejlesztését. A munkavállalói oldal az elõterjesztést egészében támogatva, felvetette továbbá, hogy a Munkaerõ-piaci Alap képzési alaprészének felhasználásáról az Oktatási Minisztérium évente adjon tájékoztatást az OÉT-nek. A munkáltatói oldal a normatívák differenciálását tartja szükségesnek. Kérte, hogy az egyértelmû jelöléshez a képzõintézmények által létrehozandó testületek munkáltatói és munkavállalói tagjai felkérése a Regionális Fejlesztési és Képzési Bizottság javaslatai alapján az OÉT tagok szervezeteibõl történjen. 2005/166. szám Nehezményezte, hogy 16 éves korhatár alatt nem kezdhetõ meg a fiatalok szakmai alapkészségeinek a fejlesztése. Kifogásolta, hogy a kis- és mikrovállalkozók számára a képzés támogatási rendszere nem megfelelõ. Hátrányos helyzetbe különösen a gyakorlati képzést is vállalók kerülnek. Indokoltnak tartja, hogy a gazdasági szereplõk által is ellátható szakképzési feladatok végrehajtása hatékonyságának növelése érdekében a kamarákon kívül a széles tagsággal rendelkezõ érdekképviseleti szervezetek is önállóan, azonos feltételekkel, bevonásra kerüljenek. Kevésnek tartja a tanulói juttatáson kívüli költségek, valamint az átalány díjas elszámolás költséghatárainak a javasolt mértékét. A kormányoldal válaszában kiemelte, hogy a szociális partnerek összességében támogatják a szakképzésrõl, a szakképzési hozzájárulásról és képzés fejlesztésének támogatásáról szóló törvények módosítási javaslatait. A konzultáció során megfogalmazott észrevételekhez, véleményekhez kapcsolódóan az elõterjesztõ részletesen ismertette a szaktárca álláspontját, ehhez kapcsolódó törekvéseit és feladatait. Igényelte a szociális partnerek további támogatását és együttmûködését. Országos Érdekegyeztetõ Tanács Titkársága Tájékoztató az Országos Érdekegyeztetõ Tanács

Source: https://magyarkozlony.hu/hivatalos-lapok/7a9bcc35024bff6a4891f0a79ee4ef610709fe20/dokumentumok/e3dbd51d1a59aa6cc917c6663215b7bdda91c77c/letoltes